cyanic-selkie/wikianc huggingface dataset:
Τσαρλς Κόουαλ
Ο Τσαρλς Τόμας Κόουαλ (αγγλικά: Charles Thomas Kowal, 8 Νοεμβρίου 1940 – 28 Νοεμβρίου 2011) ήταν Αμερικανός αστρονόμος γνωστός για τις παρατηρήσεις και τις ανακαλύψεις του Ηλιακού συστήματος. Ως αστρονόμος στο Αστεροσκοπείο του όρους Γουίλσον και στο Αστεροσκοπείο του Πάλομαρ μεταξύ του 1961 και του 1984, ανακάλυψε το πρώτο αντικείμενο μιας νέας κατηγορίας αντικείμενων του ηλιακού συστήματος, τους Κενταύρους, επίσης ανακάλυψε δύο δορυφόρους του πλανήτη Δία, τη Λήδα και τη Θεμιστώ και ανακάλυψε ή συν-ανακάλυψε μια σειρά από αστεροειδείς, κομήτες και σουπερνόβα. Του απονεμήθηκε το μετάλλιο James Craig Watson για τη συνεισφορά του στην αστρονομία, το 1979.
Εξωτερικοί σύνδεσμοι
Κατηγορία:Αμερικανοί αστρονόμοι Κατηγορία:Αστρονόμοι του 20ού αιώνα
Οικογένεια Λυκουρέζου
Η Οικογένεια Λυκουρέζου είναι οικογένεια νομικών και πολιτικών. Η καταγωγή της οικογένειας είναι από τον Κάμπο Αβίας της Μάνης. Το αρχικό επώνυμο ήταν Λυκουρεζέας αλλά άλλαξε σε Λυκουρέζος. Αρκετά μέλη της οικογένειας Λυκουρέζου ασχολήθηκαν με την δικηγορία και με την πολιτική ενώ από το 1910 λειτουργεί το δικηγορικό γραφείο Λυκουρέζου.
Πόρτλαντ (Τζαμάικα)
Η Ενορία της Πόρτλαντ (αγγλικά: Parish of Portland) είναι μια από τις δεκατέσσερις ενορίες της Τζαμάικα. Έχει έκταση 814,0 τ.χλμ. και πληθυσμό 80.205 κατοίκων (2001). Πρωτεύουσα είναι η Πορτ Αντόνιο.
Γεωγραφία
Η Πόρτλαντ βρίσκεται νοτιοανατολικά της Τζαμάικα. Στα βόρεια και στα δυτικά βρέχεται από την Καραϊβική Θάλασσα. Συνορεύει στα βορειοδυτικά με την Αγία Μαρία, στα νοτιοδυτικά με τον Άγιο Ανδρέα και στα νότια με τον Άγιο Θωμά. Έχει έκταση 814,0 τ.χλμ.. Είναι η έβδομη μεγαλύτερη ενορία της Τζαμάικα μετά την Αγία Άννα, την Αγία Ελίζαμπεθ, την Κλαρεντόν, την Αγία Αικατερίνη, την Τρελόνι και τη Μάντσεστερ.
Ποτάμια
Το κυριότερο ποτάμι είναι το Ρίο Γκράντε.
Κόλποι
Η Πόρτλαντ είναι πλούσιος σε κόλπους. Ο κυριότερος είναι ο Μπαφ Μπέυ. Άλλοι σημαντικοί κόλποι είναι ο Παλμέττο Μπέυ, ο Όραντζ Μπέυ, ο Ίστερν Χάρμπορ Μπέυ, ο Λιτλ Χάρμπορ Μπέυ, ο Ντράγκον Μπέυ, ο Λυνς Μπέυ, ο Λονγκ Μπέυ, ο Μπόστον Μπέυ και ο Σαιντ Μάργκαρετ'ς Μπέυ.
Λίμνες
thumb|right|250px|Η Μπλου Λαγκούν που βρίσκεται στην [[Πορτ Αντόνιο.]]
Η Πόρτλαντ έχει αρετές λίμνες και λιμνοθάλασσες. Μια από αυτές είναι η Μπλου Λαγκούν (που σημαίνει "Μπλε Λιμνοθάλασσα") και βρίσκεται στην Πορτ Αντόνιο.
Νησιά
Το κυριότερο νησί είναι το Νάβυ Άιλαντ και το δεύτερο μεγαλύτερο το Μάνκι Άιλαντ.
Δημογραφία
Η Πόρτλαντ είχε πληθυσμό 80.205 κατοίκων (2001). Είναι σε πληθυσμό η τρίτη μικρότερη ενορία της Τζαμάικα, μετά το Αννόβερο και την Τρελόνι.
Οικονομία
Στην Πόρτλαντ καλλιεργούνται καφές, μάνγκο, μπανάνες, ινδική καρύδα, αρτόκαρπος και ένα είδος καρπού που ονομάζεται acke.
Εξωτερικοί σύνδεσμοι
πορτλαντ
Amber Alert
Amber Alert (ακρωνύμιο: «America’s Missing: Broadcast Emergency Response») είναι είναι παγκόσμιο δίκτυο συναγερμού το οποίο ενεργοποιείται σε περίπτωση αναφοράς για εξαφάνιση ανηλίκων, ιδιαίτερα όταν υπάρχουν υπόνοιες ή ενδείξεις ότι το παιδί απήχθη. Το μήνυμα απευθύνεται στο ευρύ κοινό μέσω των Μ.Μ.Ε. και κοινωνικών δικτύων, σε συνεργασία με κατά τόπους αστυνομικές αρχές ή ιδιωτικές δομές προστασίας ανηλίκων. Το δίκτυο δημιουργήθηκε στις ΗΠΑ το 1996 και έλκει την ονομασία του από την περίπτωση της αρπαγής της 9χρονης Amber Rene Haggerman (25 Νοεμβρίου 1986 – 15 Ιανουαρίου 1996) που αρπάχτηκε από έναν άγνωστο στο Arlington του Τέξας και δολοφονήθηκε αφού πρώτα υπέστη κακοποιήσεις, βασανισμό και βιασμό. Ο βιαστής και δολοφόνος του παιδιού, το πτώμα του οποίου βρέθηκε δύο ημέρες μετά σε μία ερημική περιοχή περίπου 8 χιλ. από τον τόπο της απαγωγής, δεν εντοπίστηκε έως σήμερα.
Παραπομπές
Κατηγορία:Έγκλημα
Αποτυχημένα κράτη
Η κεντρική κυβέρνηση ενός αποτυχημένου κράτους είναι εξαιρετικά αδύναμη και μη-αποτελεσματική. Πρακτικά, ασκεί ελάχιστο έλεγχο στην επικράτειά της, δεν είναι σε θέση να παράσχει αποτελεσματικές δημόσιες υπηρεσίες, η διαφθορά και η εγκληματικότητα έχουν εξαπλωθεί, η οικονομία καταρρέει απότομα, ενώ ο πληθυσμός αναγκάζεται σε μη-ηθελημένη μετανάστευση.
Το επίπεδο του κυβερνητικού ελέγχου που απαιτείται για να αποφευχθεί να χαρακτηριστεί ένα κράτος αποτυχημένο ποικίλει σημαντικά, ανάλογα με την εκάστοτε αρχή. Επιπρόσθετα η ανακήρυξη ενός κράτους ως «αποτυχημένου» είναι γενικά αμφιλεγόμενη και, όταν γίνεται έγκυρα, δύναται να προκαλέσει σημαντικές γεωπολιτικές συνέπειες.
Στάντιον Δρ. Αντουάν Μαντούρο
Το '''Στάντιον Δρ. Αντουάν Μαντούρο' (ολλανδικά: Stadion Dr. Antoine Maduro'') είναι στάδιο ποδοσφαίρου στο Βίλλεμστατ του Κουρασάο. Χωρητικότητας 7,000 θέσεων, αποτελεί έδρα του τοπικού συλλόγου της Σπορτ Ούνι Μπριόν-Τράπερς (ΣΟΜΤ), εκ της οποίας είναι επίσης γνωστό και ως ΣΟΜΤ Στάντιον.
Εγκαινιασμένο το 1950, έλαβε την ονομασία του προς τιμήν του Αντουάν Γιοχάννες Μαντούρο (1909-1997), θεωρούμενου ως «πατέρα των παπιαμέντο ».
Παραπομπές
Αντουαν Μαντουρο Κατηγορία:Ποδόσφαιρο στο Κουρασάο
Η προέλευση του έργου τέχνης (Χάιντεγκερ)
Η προέλευση του έργου τέχνης (πρωτότυπος τίτλος: Der Ursprung des Kunstwerkes) είναι ένα δοκίμιο του Γερμανού φιλόσοφου Μάρτιν Χάιντεγκερ, το οποίο περιλαμβάνει καινοτόμες φιλοσοφικές αντιλήψεις σχετικά με την τέχνη.
Ήδη κατά τα χρόνια 1935-37 ο Χάιντεγκερ επιδόθηκε στη διερεύνηση αυτού του φιλοσοφικού πεδίου, ανακοίνωσε τα πρώτα επιτεύγματά του σε επανειλημμένες διαλέξεις, αλλά κατέθεσε τα τελικά του συμπεράσματα το 1950 στη συλλογή δοκιμίων: Holzwege.
Δομή – Περιεχόμενο
Το δοκίμιο αποτελείται από τρία κεφάλαια: 1) «Το πράγμα και το έργο τέχνης», 2) «Το έργο τέχνης και η αλήθεια», 3) «Η αλήθεια και η τέχνη».
Ποια είναι η προέλευση (= η αιτία) του καλλιτεχνήματος; Θέτοντας αυτό το ερώτημα εύκολα διαπιστώνουμε ότι πέφτουμε σε ένα φαύλο κύκλο: το καλλιτέχνημα προέρχεται από τον καλλιτέχνη αλλά και ο καλλιτέχνης αναδεικνύεται μέσω και εξαιτίας του καλλιτεχνήματος. Χρειάζεται λοιπόν να αναχθούμε όχι πια σε ένα εμπειρικό ον, αλλά σε κάτι αληθινά πρωτύτερο, που είναι η τέχνη ως Είναι τους (= ουσιώδης καταγωγή τους).
Η αναγωγή σ’ αυτό το «πρωτύτερο» δεν είναι εύκολη. Έτσι, ο Χάιντεγκερ ξεκινά από κάτι εντελώς χειροπιαστό, που είναι το καλλιτέχνημα ιδωμένο ως ένα πράγμα. Αλλά ακόμα και το τι είναι ένα πράγμα, δυσκολευόμαστε να προσδιορίσουμε. Υπάρχουν – λέει ο Χάιντεγκερ – τρεις παραδοσιακοί ορισμοί, αντλημένοι από την αρχαιοελληνική φιλοσοφία:
Η Αισθητική, ως φιλοσοφική μελέτη των καλλιτεχνημάτων, προσκολλήθηκε κατά τους τελευταίους αιώνες στην τρίτη αντίληψη κι ερμήνευσε το καλλιτέχνημα ως συνδυασμό ύλης και μορφής, τον οποίο επιτυγχάνει ο καλλιτέχνης μορφοποιώντας τα υλικά του (π.χ. ο ζωγράφος τα χρώματα, ο μουσικός τις νότες, ο λογοτέχνης τα νοήματα). Αλλά η διάκριση ύλης και μορφής έχει αντληθεί από τη χειρωνακτική επεξεργασία που πραγματοποιεί ένας τεχνίτης, και δεν είναι ούτε κατάλληλη ούτε επαρκής για να κατανοηθεί η καλλιτεχνική περιοχή. Για να εμβαθύνει στην ουσία του καλλιτεχνήματος ο Χάιντεγκερ χρησιμοποιεί τον γνωστό ζωγραφικό πίνακα του Βαν Γκογκ, που παριστάνει ένα ζευγάρι χρησιμοποιημένα παπούτσια. Παρατηρώντας αυτά τα παπούτσια δεν πρέπει να αρκεστούμε στο ότι αυτά είναι πράγματα (δηλαδή να αρκεστούμε στο Είναι-των-πραγμάτων, στο «πραγμοειδές», γερμανικά das Dinghafte), ούτε στην εξυπηρέτηση που προσφέρουν στον άνθρωπο ως χρηστικά όργανα (δηλαδή στο Είναι-των οργάνων, στο «οργανοειδές», γερμανικά das Zeughafte), αλλά είναι απαραίτητο να εισδύσουμε στο πώς αυτά εντάχθηκαν στον κόσμο της τέχνης. Και πράγματι, αν ιδωθούν εις βάθος τα ζωγραφισμένα παπούτσια αποκαλύπτουν ολόκληρο τον κόσμο της χωριάτισσας που τα φορούσε κι ολόκληρη τη γη με την οποία ήταν συνδεδεμένη η χωριάτισσα σκάβοντας, φυτεύοντας ή θερίζοντας. Το έργο τέχνης είναι λοιπόν ικανό να μας αποκαλύψει το Είναι των ζωγραφισμένων όντων, το «εργοειδές» τους (γερμανικά das Werkhafte).
Το συμπέρασμα του Χάιντεγκερ, ότι το καλλιτέχνημα αποκαλύπτει το Είναι ως αλήθεια των όντων, είναι μια καινοτόμος αντίληψη που εναντιώνεται αφενός στην αρχαιοελληνική (Πλατωνική) πεποίθηση ότι το καλλιτέχνημα ως μίμηση των πραγματικών όντων απέχει κατά πολύ από την αλήθεια, αφετέρου εναντιώνεται στον μεσαιωνικό προσδιορισμό της αλήθειας ως αντιστοιχίας της νόησης με τα πράγματα (adaequatio intellectus et rei).
Αντλώντας ως πρότυπο καλλιτεχνήματος έναν αρχαιοελληνικό ναό, ο οποίος αναδεικνύει τον θρησκευτικό κόσμο των αρχαίων Ελλήνων αλλά και τη γη ως πέτρινο έδαφος, πάνω στο οποίο αυτός ο κόσμος θεμελιώθηκε, ο Χάιντεγκερ εισδύει στις οντολογικές έννοιες «κόσμος» και «γη» ως ανάδυση (= αποκάλυψη) της ανθρώπινης διαβίωσης και κουλτούρας, κατά το μέτρο που αυτή καταδύεται στο μυστήριο της γήινης διαμονής μας. Ο έτσι νοούμενος «κόσμος» δεν είναι το σύνολο των επίγειων και υπόγειων όντων, ούτε κάτι που μπορεί να γίνει γνωστικό αντικείμενο, αλλά «κοσμικεύεται» (weltet) στις ακραίες στιγμές, π.χ. του τοκετού και του θανάτου ή κατά τη λήψη των μεγάλων πολιτικών αποφάσεων· είναι η ανοιχτότητα των όντων. Ο κόσμος διανοίγει την αδιανόητη κρυφότητα της αυτοεγκλειόμενης «γης» κι έτσι αποδέχεται την εξάρτησή του από αυτήν. «Η ανόρθωση ενός κόσμου και η προαγωγή της γης είναι δυο ουσιώδη στοιχεία μέσα στο εργοειδές του έργου τέχνης» (Holzwege, S. 36).
Παραπομπές
Κατηγορία:Βιβλία φιλοσοφίας Κατηγορία:Αισθητική Κατηγορία:Υπαρξισμός Κατηγορία:Τέχνες
Φεντερίκο Βαλεντίνι
Ο Φεντερίκο Βαλεντίνι είναι ένας διεθνής ποδοσφαιριστής από το Σαν Μαρίνο που αγωνίζεται στην for ΣΠ Τρε Πέννε. Έχει παίξει στις ομάδες Βαλλβέρντε Ριτσιόνε ΦΚ, Μουράτα, Σπόρτινγκ Νοβαφελτρία, Τρε Φιόρι, Φοντανέλλε, ΑΣ Ρεάλ Μισάνο και Τρε Πέννε. Από το 2006 είναι διεθνής με την εθνική Σαν Μαρίνο.
Εξωτερικοί σύνδεσμοι
Κατηγορία:Τερματοφύλακες ποδοσφαιριστές Κατηγορία:Ποδοσφαιριστές από τον Άγιο Μαρίνο Κατηγορία:Ποδοσφαιριστές Εθνικής Αγίου Μαρίνου Κατηγορία:Ποδοσφαιριστές Σ.Σ. Μουράτα Κατηγορία:Ποδοσφαιριστές Τρε Φιόρι Κατηγορία:Ποδοσφαιριστές ΣΠ Τρε Πέννε
Διγοξίνη
Η διγοξίνη, που πωλείται με την επωνυμία Lanoxin μεταξύ άλλων, είναι φάρμακο που χρησιμοποιείται για τη θεραπεία διαφόρων καρδιακών παθήσεων. Τις περισσότερες φορές χρησιμοποιείται στην κολπική μαρμαρυγή, στον κολπικό πτερυγισμό και την καρδιακή ανεπάρκεια. Η διγοξίνη λαμβάνεται από το στόμα ή με ένεση σε φλέβα.
Οι συχνές ανεπιθύμητες ενέργειες περιλαμβάνουν τη μεγέθυνση του μαστού με άλλες παρενέργειες γενικά λόγω υπερβολικής δόσης. Αυτές οι ανεπιθύμητες ενέργειες μπορεί να περιλαμβάνουν απώλεια όρεξης, ναυτία, προβλήματα όρασης, σύγχυση και ακανόνιστο καρδιακό παλμό. Απαιτείται μεγαλύτερη φροντίδα σε ηλικιωμένους και σε άτομα με κακή λειτουργία των νεφρών. Δεν είναι σαφές εάν η χρήση κατά τη διάρκεια της εγκυμοσύνης είναι ασφαλής. Η διγοξίνη ανήκει στην οικογένεια φαρμάκων των καρδιογλυκοσίδων.
Η διγοξίνη απομονώθηκε για πρώτη φορά το 1930 από το φυτό δακτυλίτιδα (Digitalis lanata). Είναι στον κατάλογο των βασικών φαρμάκων του Παγκόσμιου Οργανισμού Υγείας. Το 2017, ήταν το 168ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από 3 εκατομμύρια συνταγές.
Ακανόνιστος καρδιακός ρυθμός
Οι πιο συνηθισμένες ενδείξεις για τη διγοξίνη είναι η κολπική μαρμαρυγή και ο κολπικός πτερυγισμός με ταχεία κοιλιακή απόκριση, παρόλο που οι β-αναστολείς και / ή οι αναστολείς διαύλων ασβεστίου μπορεί να προτιμώνται σε μερικούς ασθενείς, όπως εκείνοι χωρίς καρδιακή ανεπάρκεια ή αιμοδυναμική αστάθεια.
Μια ανασκόπηση του 2015 διαπίστωσε ότι η διγοξίνη αυξάνει τον κίνδυνο θανάτου ενώ μια άλλη ανέφερε καμία αλλαγή στη θνησιμότητα. Έχει προταθεί ότι η επίδραση στη θνησιμότητα που παρατηρήθηκε σε ορισμένες μελέτες οφείλεται σε ακατάλληλα υψηλές δόσεις διγοξίνης και ότι οι χαμηλές δόσεις που χρησιμοποιούνται συχνά στην πράξη (επίπεδα <0,9 ng / ml) μπορεί να μην αυξήσουν τη θνησιμότητα.
Καρδιακή ανεπάρκεια
Η διγοξίνη δεν είναι πλέον η πρώτη επιλογή για την καρδιακή ανεπάρκεια. Δεν έχει ευνοήσει τα άτομα με καρδιακή ανεπάρκεια επειδή μπορεί να αυξήσει τον κίνδυνο θανάτου. Επί του παρόντος, η αγωγή για καρδιακή ανεπάρκεια είναι μια τριπλή θεραπεία αναστολέων ΜΕΑ, β-αποκλειστών και ανταγωνιστών αλατοκορτικοειδών. Η διγοξίνη είναι θεραπεία τρίτης γραμμής.
Παρενέργειες
Η εμφάνιση παρενεργειών είναι συχνή, λόγω του στενού θεραπευτικού δείκτη (το περιθώριο μεταξύ αποτελεσματικότητας και τοξικότητας ). Η γυναικομαστία (διεύρυνση του ιστού του μαστού ) αναφέρεται σε πολλά εγχειρίδια ως παρενέργεια, η οποία πιστεύεται ότι οφείλεται στο τμήμα στεροειδούς του μορίου διγοξίνης που μοιάζει με οιστρογόνο, αλλά όταν αναζητήθηκε συστηματικά, τα στοιχεία για αυτό ήταν διφορούμενα όσον αφορά το 2015. Ο συνδυασμός της αυξημένης (κολπικής) αρρυθμιογένεσης και της αναστολής της κολποκοιλιακής αγωγιμότητας (για παράδειγμα παροξυσμική κολπική ταχυκαρδία με κολποκοιλιακό αποκλεισμό) θεωρείται παθογνωμονική (δηλαδή, διαγνωστική) της τοξικότητας από διγοξίνη.
Υπερδοσολογία
Σε υπερδοσολογία, απαιτούνται τα συνήθη υποστηρικτικά μέτρα. Εάν οι αρρυθμίες αποδειχθούν ενοχλητικές ή εμφανιστεί κακοήθη υπερκαλιαιμία (ανυποχώρητα αυξανόμενα επίπεδα καλίου λόγω παράλυσης των κυτταρικών μεμβρανικών αντλιών Na/K εξαρτώμενες από ATPάση), το ειδικό αντίδοτο είναι η αντιδιγοξίνη (θραύσματα αντισωμάτων κατά της διγοξίνης, εμπορικά ονόματα Digibind και Digifab).
Φαρμακοδυναμική
μικρογραφία|415x415εσ|[[Ηλεκτροκαρδιογράφημα|ΗΚΓ με μέσο όρο σήματος από ένα άτομο που λαμβάνει διγοξίνη, εξηγώντας τις καταθλίψεις ST σε κυρίως προκαταρκτικούς αγωγούς V4 και V5.]] Ο πρωταρχικός μηχανισμός δράσης της διγοξίνης περιλαμβάνει την αναστολή της αδενοσινικής τριφωσφατάσης αντλίας καλίου νατρίου (Na + / K + ATPase ), κυρίως στο μυοκάρδιο. Αυτή η αναστολή προκαλεί αύξηση των επιπέδων ενδοκυτταρικού νατρίου, με αποτέλεσμα μειωμένη δραστικότητα του ανταλλάκτη νατρίου-ασβεστίου, ο οποίος κανονικά εισάγει τρία εξωκυτταρικά ιόντα νατρίου στο κύτταρο και μεταφέρει ένα ενδοκυτταρικό ιόν ασβεστίου έξω από το κύτταρο. Η αναστροφή αυτού του ανταλλάκτη προκαλεί αύξηση της ενδοκυτταρικής συγκέντρωσης ασβεστίου που είναι διαθέσιμη στις συσταλτικές πρωτεΐνες. Το αυξημένο ενδοκυτταρικό ασβέστιο επιμηκύνει τη φάση 4 και τη φάση 0 του καρδιακού δυναμικού ενέργειας, γεγονός που οδηγεί σε μείωση του καρδιακού ρυθμού. Αυξημένες ποσότητες Ca 2+ οδηγούν επίσης σε αυξημένη αποθήκευση ασβεστίου στο σαρκοπλασματικό δίκτυο, προκαλώντας αντίστοιχη αύξηση στην απελευθέρωση ασβεστίου κατά τη διάρκεια κάθε δυναμικού ενέργειας. Αυτό οδηγεί σε αυξημένη συσταλτικότητα της καρδιάς χωρίς αύξηση της δαπάνης ενέργειας της καρδιάς.
Η αναστολή της αντλίας νατρίου μπορεί επίσης να βελτιώσει την ευαισθησία των βαροϋποδοχέων στην καρδιακή ανεπάρκεια και μπορεί να εξηγήσει μερικές από τις νευρο-ορμονικές επιδράσεις της διγοξίνης.
Η διγοξίνη έχει επίσης σημαντικά παρασυμπαθητικά αποτελέσματα, ιδιαίτερα στον κολποκοιλιακό κόμβο. Αν και αυξάνει το μέγεθος της συσταλτικότητας του μυοκαρδίου, η διάρκεια της συστολής αυξάνεται ελαφρώς. Η χρήση του ως αντιαρρυθμικού φαρμάκου, λοιπόν, προέρχεται από τις άμεσες και έμμεσες παρασυμπαθητικές διεγερτικές του ιδιότητες. Η διέγερση του πνευμονογαστρικού νεύρου επιβραδύνει την αγωγή στον ΚΚ κόμβο αυξάνοντας την ανερέθιστη περίοδο των καρδιακών μυοκυττάρων. Ο επιβραδυνμένος ΚΚ κόμβος δίνει στις κοιλίες περισσότερο χρόνο να γεμίσουν πριν από τη σύσπαση. Αυτή η αρνητική χρονοτροπική επίδραση είναι συνεργιστική με την άμεση επίδραση στα καρδιακά βηματοδοτικά κύτταρα του καρδιακού βηματοδότη. Η ίδια η αρρυθμία δεν επηρεάζεται, αλλά η λειτουργία άντλησης της καρδιάς βελτιώνεται, λόγω της βελτιωμένης πλήρωσης.
Συνολικά, ο καρδιακός ρυθμός μειώνεται ενώ ο όγκος παλμού αυξάνεται, με αποτέλεσμα καθαρή αύξηση της αρτηριακής πίεσης, οδηγώντας σε αυξημένη διάχυση στους ιστούς. Αυτό προκαλεί το μυοκάρδιο να λειτουργεί πιο αποτελεσματικά, με βελτιστοποιημένη αιμοδυναμική και βελτιωμένη καμπύλη κοιλιακής λειτουργίας.
Φαρμακοκινητική
Η διγοξίνη συνήθως χορηγείται από το στόμα, αλλά μπορεί να δοθεί με ενδοφλέβια χορήγηση σε επείγουσες καταστάσεις (η ενδοφλέβια χορήγηση πρέπει να είναι αργή και ο καρδιακός ρυθμός πρέπει να παρακολουθείται). Ενώ η ενδοφλέβια θεραπεία μπορεί να είναι καλύτερα ανεκτή (λιγότερη ναυτία), η διγοξίνη έχει πολύ μεγάλο χρόνο ημιζωής στον καρδιακό ιστό, το οποίο καθυστερεί την έναρξη της δράσης για μερικές ώρες. Ο χρόνος ημιζωής είναι περίπου 36 ώρες για τους ασθενείς με φυσιολογική νεφρική λειτουργία και η διγοξίνη χορηγείται μία φορά την ημέρα, με δόσεις συνήθως 125 μg ή 250 μg.
Η αποβολή της διγοξίνης πραγματοποιείται κυρίως με νεφρική απέκκριση και περιλαμβάνει την P-γλυκοπρωτεΐνη, η οποία οδηγεί σε σημαντικές κλινικές αλληλεπιδράσεις με φάρμακα που αναστέλλουν την P-γλυκοπρωτεΐνη. Τέτοιοι παράγοντες που χρησιμοποιούνται συνήθως σε ασθενείς με καρδιακά προβλήματα περιλαμβάνουν τους σπιρονολακτόνη, βεραπαμίλη και αμιωδαρόνη. Σε ασθενείς με μειωμένη νεφρική λειτουργία, ο χρόνος ημίσειας ζωής είναι σημαντικά μεγαλύτερος, μαζί με τη μείωση του Vd (όγκος κατανομής), απαιτώντας μείωση της δόσης ή αλλαγή σε διαφορετική γλυκοσίδη, όπως η διγιτοξίνη (δεν διατίθεται στις Ηνωμένες Πολιτείες), η οποία έχει πολύ μεγαλύτερο χρόνο ημιζωής αποβολής περίπου επτά ημερών και αποβάλλεται από το ήπαρ.
Τα αποτελεσματικά επίπεδα στο πλάσμα ποικίλλουν ανάλογα με την ιατρική ένδειξη. Για συμφορητική καρδιακή ανεπάρκεια, συνιστώνται επίπεδα μεταξύ 0,5 και 1,0 ng / ml. Αυτή η σύσταση βασίζεται σε εκ των υστέρων ανάλυση προοπτικών δοκιμών, υποδηλώνοντας ότι τα υψηλότερα επίπεδα μπορεί να σχετίζονται με αυξημένα ποσοστά θνησιμότητας. Για τον έλεγχο του καρδιακού ρυθμού (κολπική μαρμαρυγή), τα επίπεδα στο πλάσμα είναι λιγότερο καθορισμένα και γενικά τιτλοδοτούνται με βάση τον καρδιακό ρυθμό στόχο. Συνήθως, τα επίπεδα διγοξίνης θεωρούνται θεραπευτικά για τον έλεγχο του καρδιακού ρυθμού μεταξύ 0,5 και 2,0 ng/ml (ή 0,6 και 2,6 nmol/l). Σε υποψία τοξικότητας ή αναποτελεσματικότητας, τα επίπεδα διγοξίνης πρέπει να παρακολουθούνται. Τα επίπεδα καλίου στο πλάσμα πρέπει επίσης να ελέγχονται στενά (βλέπε παρενέργειες).
Ιστορία
Τα παράγωγα φυτών του γένους Digitalis έχουν μακρά ιστορία ιατρικής χρήσης. Ο Άγγλος ιατρός Γουίλιαμ Γουίδερινγκ πιστώνεται με την πρώτη δημοσιευμένη περιγραφή της χρήσης παραγώγων Δακτυλίτιδας στο βιβλίο του 1785, An Account of the Foxglove and some of its Medical Uses With Practical Remarks on Dropsy and Other Diseases.. Τα αποτελέσματα εξηγήθηκαν για πρώτη φορά από τον Άρθουρ Ρόμπερτσον Κάσνι. Το όνομα προέρχεται από τη διγιτοξίνη.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Φάρμακα που δρουν στο καρδιαγγειακό σύστημα Κατηγορία:Αλκαλοειδή Κατηγορία:Στεροειδή Κατηγορία:Λακτόνες
Five Nights at Freddy's
Το Πέντε Νύχτες στου Φρειδερίκου είναι σειρά point and click βιντεοπαιχνιδιών επιβίωσης τρόμου που δημιουργήθηκε, σχεδιάστηκε, αναπτύχθηκε και εκδόθηκε από τον Scott Cawthon. Μία κινηματογραφική του μεταφορά ετοιμάζεται από τη Blumhouse Productions.
Πέντε Νύχτες στου Φρειδερίκου (2014)
Ο Μιχάλης Σχμίδης πιάνει δουλειά ως νυχτοφύλακας στην πιτσαρία "Η Πίτσα του Φρειδερίκου". Ένα μήνυμα στον τηλεφωνητή που άφησε ο προκάτοχος του Μιχάλη εξηγεί ότι τα ρομποτικά ζώα του εστιατορίου είναι σε θέση να περιφέρονται ελεύθερα το βράδυ, γιατί αν είχαν παραμείνει εκτός λειτουργίας για μεγάλο χρονικό διάστημα, οι σερβοκινητήρες τους θα είχαν κλειδώσει. Ο υπάλληλος προειδοποιεί τον Μιχάλη ότι αν ένα από τα ρομπότ συναντήσει έναν άνθρωπο, θα νομίσει ότι είναι ενδοσκελετός χωρίς κοστούμι και θα προσπαθήσει να τον βάλει σε μια εφεδρική στολή του Φρειδερίκου, σκοτώνοντας τον άνθρωπο.
Πέντε Νύχτες στου Φρειδερίκου 2 (2014)
Προοίμιο του πρώτου παιχνιδιού, όπου η παλιά πιτσαρία του Φρέντυ έχει ξεκινήσει μια νέα ζωή. Ο νυχτοφύλακας Ιερεμίας Φιγεράλδος πρέπει να επιβιώσει πέντε νύχτες με τα αιμοβόρα ρομπότ για να πάρει την πληρωμή του και να φύγει από την φημισμένη πιτσαρία.
Πέντε Νύχτες στου Φρειδερίκου 3 (2015)
Τριάντα χρόνια μετά το κλείσιμο της πιτσαρίας "Η Πίτσα του Φρειδερίκου ", τα γεγονότα που έλαβαν χώρα εκεί έχουν γίνει τίποτα περισσότερο από μια φήμη και μια παιδική ανάμνηση, αλλά οι ιδιοκτήτες του "Τρόμος της Αρκούδας" είναι αποφασισμένοι να αναβιώσουν τον μύθο και κάνουν μεγάλες προσπάθειες για να βρουν κάτι που θα μπορούσε να έχει επιζήσει μετά από δεκαετίες εγκατάλειψης και καταστροφής.
Πέντε Νύχτες στου Φρειδερίκου 4 (2015)
Το παιχνίδι ξεκινά με τον παίκτη στο ρόλο ενός νεαρού αγοριού κλειδωμένου στο δωμάτιό του, με τις εκδοχές αρκούδων των ρομπότ από την Πιτσαρία του Φρειδερίκου. Τον καθοδηγεί ένα αρκουδάκι Φρειδερίκος (το πρώτο ρομπότ μαζί με τον Λαγό). Κάθε νύχτα υποφέρει από εφιάλτες όπου του επιτίθενται τα ρομπότ, και πρέπει να προστατευθεί.
Υποδοχή
Το πρώτο παιχνίδι ήταν εξαιρετικά επιτυχημένο τόσο σε πωλήσεις όσο και σε κριτικές. Έγινε το αντικείμενο πολλών δημοφιλών "Ας παίξουμε" βίντεο στο YouTube και είχε αρκετή επιτυχία ώστε να το ακολουθήσουν τρεις συνέχειες. Το παιχνίδι αγαπήθηκε από τους κριτικούς και θεωρήθηκε μια ξεχωριστή εκδοχή του τρόμου. Με ιδιαίτερη έμφαση στην απλοϊκή σχεδίαση του, ο τρόπος παιχνιδιού και η αισθητική του συνέβαλαν σε μια συνολική αίσθηση του φόβου και της παράνοιας. Το Five Nights at Freddy's ήταν το παιχνίδι με τις μεγαλύτερες πωλήσεις στο Desura για την εβδομάδα που έληξε στις 18 Αυγούστου 2014. Τρεις συνέχειες κυκλοφόρησαν, το Five Nights at Freddy's 2, το Five Nights at Freddy's 3 και το Five Nights at Freddy's 4 και δέχθηκαν την ανάλογη αποδοχή.
Κατηγορία:Five Nights at Freddy's Κατηγορία:Βιντεοπαιχνίδια επιβίωσης Κατηγορία:Βιντεοπαιχνίδια τρόμου Κατηγορία:Βιντεοπαιχνίδια των Windows Κατηγορία:Βιντεοπαιχνίδια για κινητά Κατηγορία:Βιντεοπαιχνίδια point-and-click Κατηγορία:Βιντεοπαιχνίδια με ανθρωπόμορφους χαρακτήρες
Τιβέριος (γιος Κώνσταντα Β΄)
Ο Τιβέριος, λατιν. Tiberius (άκμασε 659-681) ήταν, μαζί με τα δύο μεγαλύτερα αδέλφια του, συμβασιλιάς με τον πατέρα του το διάστημα 659-681, στη Ρωμανία. Αυτό έγινε πριν ο πατέρας τους Κώνσταντας Β΄ φύγει για την Ιταλία. Όταν αυτός απεβίωσε, ο πρωτότοκος Κωνσταντίνος Δ΄ εκτόπισε τους μικρότερους αδελφούς του, αλλά το πλήθος εξεγέρθηκε. Ο Κωνσταντίνος Δ΄ υποσχέθηκε να τους επαναφέρει· κάλεσε τους αρχηγούς της εξέγερσης και τους εκτέλεσε, ενώ τους αδελφούς του Ηράκλειο και Τιβέριο τους ρινοτόμησε.
Βιογραφία
Ήταν γιος του Κώνσταντα Β΄ Αυτοκράτορα των Ρωμαίων και της Φαύστας, κόρης του Βαλεντίνου. Μεγαλύτεροι αδελφοί του ήταν ο Κωνσταντίνος Δ΄ και ο Ηράκλειος.
Ο πρωτότοκος Κωνσταντίνος Δ΄ είχε γίνει συμβασιλιάς από το 654 και το 659, λίγο πριν την αναχώρηση του πατέρα τους για την Ιταλία, ο Ηράκλειος και ο Τιβέριος αναγορεύτηκαν συμβασιλείς. Το 663 ο Κώνσταντας Β΄ προσπάθησε να φέρει τους γιους κοντά του στη Σικελία, αλλά αυτό προκάλεσε λαϊκή εξέγερση και οι τρεις αδελφοί έμειναν τελικά στην Κωνσταντινούπολη.
Το 668 απεβίωσε ο Κώνσταντας Β΄ και έμειναν οι τρεις αδελφοί. Έπειτα από 13 έτη ο Κωνσταντίνος Δ΄ προσπάθησε να υποβιβάσει τους δύο μικρότερους αδελφούς του, αλλά αυτό προκάλεσε στρατιωτική εξέγερση στο Ανατολικό θέμα. Ο στρατός βάδισε ως τη Χρυσόπολη, απέναντι από την Κωνσταντινούπολη και έστειλε εκπροσώπους, ζητώντας οι δύο μικρότεροι αδελφοί να παραμείνουν με τον Κωνσταντίνο Δ΄: έλεγαν πως, όπως ο Ουρανός εξουσιάζεται από την Τριάδα, έτσι και η Αυτοκρατορία πρέπει να κυβερνηθεί από τρεις Αυτοκράτορες. Τότε ο Κωνσταντίνος Δ΄ για να αντιμετωπίσει την κατάσταση, κράτησε από κοντά τους δύο αδελφούς του και έστειλε τον έμπιστό του Θεόδωρο κατεπάνω της Κολωνείας με το λεπτό έργο να επαινέσει την αφοσίωση των στρατιωτών και να συμφωνήσει με τη λογική τους. Ο στόχος ήταν να τους πείσει να επιστρέψουν στο Ανατολικό θέμα. Κάλεσε επίσης τους ηγέτες της εξέγερσης να περάσουν τον Βόσπορο και να έλθουν μέσα στην Κωνσταντινούπολη για να συμβουλευτούν με τη Σύγκλητο, πώς θα εκτελεστούν οι επιθυμίες του στρατού. Χαρούμενοι από τη φαινομενικά θετική εξέλιξη, οι στρατιώτες επέστρεψαν στο στρατόπεδό τους στο Ανατολικό θέμα, ενώ οι αυτουργοί του κινήματος εισήλθαν στην πόλη. Με τη στρατιωτική απειλή να έχει φύγει, ο Κωνσταντίνος Δ΄ κινήθηκε εναντίον των αρχηγών της εξέγερσης· τους αιχμαλώτισε και τους κρέμασε στις Συκαιές.
Κατά τη διάρκεια αυτών των συμβάντων ο Ηράκλειος και ο Τιβέριος ήταν υπό στενή επιτήρηση. Το ότι δεν είχαν γνώση του σχεδίου, ούτε εξέφρασαν την επιθυμία να κυβερνήσουν μαζί με τον Κωνσταντίνο Δ΄, τους έσωσε τη ζωή και τους επετράπη να διατηρήσουν τον Αυτοκρατορικό τίτλο και τη θέση τους. Αλλά το ότι έγιναν ο σκοπός ενός σχεδίου για να περιορίσει την εξουσία του Κωνσταντίνου Δ΄, τους έκανε ύποπτους. Επίσης ο Κωνσταντίνος Δ΄ ήθελε να προωθήσει τον γιο του Ιουστινιανό Β΄. Έτσι μεταξύ 16 Σεπτεμβρίου και 21 Δεκεμβρίου 681 ο Κωνσταντίνος Δ΄ διέταξε τον ακρωτηριασμό της ρίνας τους, να μην εμφανίζονται τα πρόσωπά τους στα νομίσματα, ούτε τα ονόματά τους στα επίσημα έγγραφα. Δεν γνωρίζουμε για τη μετέπειτα ζωή τους.
Πηγές
Κατηγορία:Βυζαντινοί του 7ου αιώνα Κατηγορία:Συναυτοκράτορες της Βυζαντινής Αυτοκρατορίας Κατηγορία:Δυναστεία του Ηρακλείου
Syfy
Το Syfy, αρχικά γνωστό ως Sci-Fi Channel και μετέπειτα Sci-Fi, είναι Αμερικάνικο τηλεοπτικό κανάλι, το οποίο ασχολείται με την επιστημονική φαντασία, την φαντασία, τις ταινίες τρόμου και την πάλη. Ξεκίνησε στις 24 Σεπτεμβρίου του 1992, και ανήκει ιδιοκτησιακά στην NBCUniversal Cable Entertainment Group η οποία επιβλέπει τα καλωδιακά τηλεοπτικά κανάλια της πολυεθνικής NBCUniversal η οποία ανήκει στην Comcast. Από τις 16 Μαρτίου 2009 εκπέμπει με το σημερινό του όνομα ως Syfy.
Εξωτερικοί σύνδεσμοι
Κατηγορία:Αμερικάνικοι τηλεοπτικοί σταθμοί Κατηγορία:Δορυφορικοί τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1992
Τσικαλαριό Νάξου
Το Τσικαλαριό είναι ένα χωριό που απέχει 9 χιλιόμετρα από την Χώρα της Νάξου. Βρίσκεται μεταξύ Χαλκίου και Ποταμιάς. Το όνομα του προέρχεται από την αρχαία λέξη "τσικάλι" (τσικάλι, τσουκάλι) που σημαίνει "πήλινο σκεύος". To Τσικαλαριό μαζί με το Χείμαρρο αποτελούν τη Ζωοδόχος Πηγή Νάξου.
Πηγές
Κατηγορία:Χωριά της Νάξου
Angels Unawares
Angels Unawares ονομάζεται χάλκινο γλυπτό του Τίμοθι Σμαλτς (Timothy Schmalz), το οποίο εγκαταστάθηκε στην Πλατεία του Αγίου Πέτρου στο Βατικανό στις 29 Σεπτεμβρίου 2019, την 105η Παγκόσμια Ημέρα Μεταναστών και Προσφύγων. Στα εγκαίνιά του, ο Πάπας Φραγκίσκος είπε ότι ήθελε το γλυπτό «να υπενθυμίσει σε όλους την ευαγγελική πρόκληση της φιλοξενίας».
Το γλυπτό, μήκους έξι μέτρων, απεικονίζει μια ομάδα μεταναστών και προσφύγων σε μια βάρκα φορώντας ρούχα που δείχνουν ότι προέρχονται από διαφορετικούς πολιτισμούς και ιστορικές στιγμές. Για παράδειγμα, υπάρχει ένας Εβραίος που φεύγει από τη ναζιστική Γερμανία, ένας Έλληνας πρόσφυγας της Μικρασιατικής Καταστροφής, ένας Σύριος που αποχωρεί από τον εμφύλιο πόλεμο της Συρίας.
Η ιδέα για το γλυπτό προήλθε από τον Καρδινάλιο Μάικλ Τσέρνι, γραμματέα του Τμήματος Μεταναστών και Προσφύγων του Βατικανού, ο οποίος ξεκίνησε την πρωτοβουλία για την δημιουργία του γλυπτού το 2016. Μεταξύ των ατόμων που εκπροσωπούνται στο πλοίο είναι οι γονείς του Καρδινάλου, οι οποίοι μετανάστευσαν στον Καναδά από την Τσεχοσλοβακία. Το γλυπτό χρηματοδοτήθηκε από μια οικογένεια μεταναστών από τη βόρεια Ιταλία, την οικογένεια Rudolph P. Bratty. Στις 29 Σεπτεμβρίου 2019, ο Πάπας Φραγκίσκος και πρόσφυγες από διάφορα μέρη του κόσμου έκαναν τα αποκαλυπτήρια του γλυπτού. Μια μικρότερη αναπαραγωγή του γλυπτού θα εγκατασταθεί μόνιμα στη Βασιλική του Αγίου Παύλου εκτός των τειχών στη Ρώμη.
Η έμπνευση του καλλιτέχνη ήταν από την Προς Εβραίους Επιστολή του Αποστόλου Παύλου: «τὴν φιλοξενίαν μή λησμονεῖτε· ἐπειδή διὰ ταύτης τινὲς ἐφιλοξένησαν ἀγγέλους μή γνωρίζοντες» (Εβρ. 13: 2).
Παραπομπές
Κατηγορία:Βατικανό
Οίκος Μελισσηνών-Νοβέλ
Γενεαλογία
Ο οίκος των Μελισσηνών ή Μαλιασηνών, τοπαρχών της Δημητριάδας, ήταν ένας από τους επιφανέστερους οίκους του Βυζαντίου και του μεσαιωνικού Ελληνισμού. Μέλη άλλου κλάδου της οικογένειας αυτής (των Μελισσηνών - Στρατηγοπούλων) διακρίθηκαν και σε άλλες περιοχές της μεσαιωνικής Ελλάδας, όπως στην Πελοπόννησο, Κρήτη, νησιά, ακόμα δε και εκτός του ελλαδικού χώρου (Ισπανία, Ιταλία, κλπ.). Ο οίκος των Μελισσηνών συγγένευε με τους αυτοκρατορικούς οίκους, των Κομνηνών, Δουκών, Αγγέλων και Παλαιολόγων. Για την αιτία αυτή οι Μελισσηνοί έφεραν στο οικόσημο του οίκου τους τον δικέφαλο αετό και στα επίσημα αυτοκρατορικά βυζαντινά έγγραφα αποκαλούνται ως «οικείοι τη βασιλεία». Αρχηγέτης του οίκου των Μελισσηνών ή Μαλιασηνών (Βρυέννιοι Μελισσηνοί) της Δnμnτριάδαs είναι ο Κωνσταντίνος Μελισσηνός.
Ελληνοαμερικανικός Σαν Φρανσίσκο
Ο Ελληνοαμερικανικός Αθλητικός Σύλλογος Σαν Φρανσίσκο (αγγλικά: San Francisco Greek American Athletic Club) είναι ένα από τα παλιότερα ποδοσφαιρικά σωματεία των ΗΠΑ με έτος ίδρυσης το 1949 με το αρχικό όνομα "Πανελλήνιος" (Pan-Hellenes). Ήταν ημιεπαγγελματικός σύλλογος και αγωνίστηκε για πολλά χρόνια στην ποδοσφαιρική λίγκα του Σαν Φρανσίσκο της Καλιφόρνια (San Francisco Soccer Football League - SFSFL). Είναι η ομάδα με τους περισσότερους τίτλους της Λίγκας, αφού έχει κατακτήσει 16 φορές το πρωτάθλημα Σαν Φρανσίσκο. Αγωνίζεται στο Balboa Stadium του Σαν Φρανσίσκο που βρίσκεται στο ομώνυμο πάρκο και έχει χωρητικότητα 6.000 θεατών. Ο σύλλογος έχει χρώματα γαλανόλευκα και έμβλημα τον αναγεννώμενο μυθικό Φοίνικα.
Ίδρυση - πρώτα χρόνια
Ο σύλλογος ιδρύθηκε το 1949 από τους αδερφούς Τζον και Τζιμ Ράλλη (John & Jim Rally). Αρχικά, λειτουργούσε υπό την αιγίδα της ελληνορθόδοξης ενορίας του Ευαγγελισμού της Θεοτόκου και τοποθετήθηκε στην κατηγορία "Alliance" της SFSFL με το όνομα "Πανελλήνιος" (Pan-Hellenes). Τις δύο πρώτες σεζόν είχε απογοητευτική αγωνιστική παρουσία με 23 ήττες και μόνο πέντε νίκες.
Οίκος Μελισσηνών-Νοβέλ
Η αρχή του Κων/νου Μελισσηνού (1207-1255)
Το 1236 ο Κων. Μελισσηνός παντρεύεται τη Μαρία Αγγελίνα, αδελφή του Μιχαήλ Β' της Ηπείρου, που είναι γνωστή στη Δημητριάδα ως Μαρία Αγγελίνα Δούκαινα η Μελισσηνή. Από το γάμο αυτό γεννήθηκε ο μετέπειτα τοπάρχης της Μαγνησίας, Νικόλαος Μελισσηνός. Στα τελευταία χρόνια της ζωής του ο Κων. Μελισσηνός παραιτήθη­κε από την τοπαρχία της Δημητριάδας υπέρ του γιου του Νικολάου. Ασπάσθηκε το μοναχισμό, εγκατέλειψε τα εγκόσμια και αποσύρθηκε στο μοναστήρι της Οξείας Επισκέψεως της Πανάγνου Θεομήτορος της Μακρινιτίσσης, που ο ίδιος είχε ιδρύσει πριν το 1215, όπου και εγκαταβίωσε με το όνομα Κωνστάντιος μέχρι τον θάνατό του το έτος 1255 και ενταφιάστηκε στον χώρο της μονής.
Ελληνοαμερικανικός Σαν Φρανσίσκο
Ίδρυση - πρώτα χρόνια
Το 1950 έγινε ανεξάρτητος σύλλογος και εντάχθηκε στη 2η κατηγορία της Λίγκας. Καθώς οι περισσότεροι παίκτες του ήταν μέλη του "Ελληνοαμερικανικού Ομίλου Νεολαίας" (Greek-American Youth Club), μετονομάστηκε σε "Ελληνοαμερικανοί" (Greek-Americans). Μέσα σε δυο χρόνια η ομάδα κατάφερε να κατακτήσει τον τίτλο και να ανεβεί στην 1η κατηγορία το 1952, με βασικότερο πρωταγωνιστή τον παίκτη και προπονητή Μάικ Νίκολας που μόλις είχε έρθει από την Κύπρο, ο οποίος πέτυχε 43 γκολ σε 14 ματς. Όμως, την επόμενη χρονιά οι νεοφώτιστοι Ελληνοαμερικανοί υποβιβάστηκαν. Τα επόμενα δύο χρόνια πάλαιψαν για τον τίτλο τερματίζοντας στη 2η και στην 3η θέση. Τελικά, το 1957-58 κατάφεραν να κερδίσουν πάλι το πρωτάθλημα της 2ης κατηγορίας και την άνοδο στην 1η, επικρατώντας των SSF Scots στα πλέιοφ, έπειτα από ένα δραματικό αγώνα. Αν και στη δεύτερη παρουσία τους στην 1η κατηγορία τερμάτισαν στην 7η θέση, εν τούτοις υποβιβάστηκαν αφού ηττήθηκαν στον αγώνα διαβάθμισης από την ομάδα της 2ης κατηγορίας "Club Peru".
Αναμόρφωση και άνοδος
Μετά το δεύτερο υποβιβασμό έγινε ριζική ανανέωση της ομάδας, με την προσθήκη δύο εξαιρετικών Σκοτσέζων, του John Davidson και Bob Hughes, από ομάδα του Καναδά, οι οποίοι μαζί με τον Μάικ Νίκολας οδήγησαν τους Γρικ-Αμέρικανς στην 1η θέση το 1960 κάνοντας έντεκα νίκες και μόνο μία ήττα. Όμως, ισοβάθμησαν με το San Francisco Athletic Club, από το οποίο ηττήθηκαν στα πλέιοφ. Στη συνέχεια ηττήθηκαν και στον αγώνα διαβάθμισης με την 7η ομάδα της 1ης κατηγορίας και παρέμειναν στη 2η. Τελικά, κέρδισαν τον τίτλο και την άνοδο την επόμενη σεζόν 1960-61 με την προσθήκη νέων ποδοσφαιριστών, όπως του George Cruickshank.
Οίκος Μελισσηνών-Νοβέλ
Νικόλαος Μελισσηνός (1255-1274)
Η ανάληψη της αρχής στην τοπαρχία της Δημητριάδας από τον Νικόλαο Μελισσηνό, συμπίπτει με μια περίοδο της θεσσαλικής ιστορίας που σηματοδοτείται από τις ανταγωνιστικές έριδες του κράτους της Ηπείρου, της αυτοκρατορίας της Νίκαιας και την εμπλοκή σ' αυτές των Φράγκων χωροδεσποτών της νότιας Ελλάδας και Πελοποννήσου n οποία κατέληξε στη μάχη της Πελα­γονίας (1259). Μετά τη μάχη αυτή, παρατηρείται μια πολιτική στροφή των Μελισσηνών της Δημητριάδας προς το άρμα των Παλαιολόγων της Κωνσταντινουπόλεως και τήρηση αυστηρής ουδετερότητας στη συνεχή διαμάχη των κρατών της Ηπείρου, των Νέων Πατρών (Υπάτης) και της αυτοκρατορίας της Νίκαιας και στη συνέχεια της Κωνσταντινουπόλεως, στον ευρύτερο θεσσαλικό χώρο.
Ο Νικόλαος Μελισσηνός νυμφεύτηκε την πριγκίπισσα Άννα Παλαιολογίνα, ανεψιά του αυτοκράτορα της Κων/λεως, Μιχαήλ Η' Παλαιολόγου. Από το γάμο αυτό γεννήθηκε ένας υιός, ο Ιωάννης Μελισσηνός. Ο Νικόλαος Μελισσηνός και n Άννα Παλαιολογίνα, στην περίοδο 1270-1273 ανοικοδόμησαν στην περιοχή της Άνω Δρυανούβαινας (σημερινής Πορταριάς) την Μονή Αγ. Ιωάννου Προδρόμου της Νέας Πέτρας και μόλις τέλειωσε n ανοικοδόμηση (1274), εγκατέλειψαν τα εγκόσμια και ασπάστηκαν τον μοναχισμό.
Ελληνοαμερικανικός Σαν Φρανσίσκο
Μόνιμος πρωταθλητής
Από την άνοδό του το 1961 ο Ελληνοαμερικανικός παρέμεινε συνεχώς στην 1η κατηγορία για σαράντα και πλέον χρόνια, μια διάρκεια που δεν κατάφερε να ισοφαρίσει καμιά άλλη ομάδα της Λίγκας του Σαν Φρανσίσκο. Είχε μια δυναμική ομάδα και κατάφερε να αποκλείσει τους SSF Scots από το Κύπελλο ΗΠΑ (National Challenge Cup) δυο φορές μέσα σε τρία χρόνια. Όμως, το πρώτο του πρωτάθλημα το κατέκτησε μόλις το 1966-67. Στη συνέχεια, και για περισσότερο από 25 χρόνια, κυρίαρχησε απόλυτα στο ποδόσφαιρο της Λίγκα κατακτώντας 53 τίτλους. Για μια περίοδο τριών ετών περίπου, μεταξύ 1986 και 1989, ήταν αήττητος σε 55 συνεχόμενα παιχνίδια! Επίσης, από το 1984-85 ως το 1988-89 κέρδισε πέντε συνεχόμενα πρωταθλήματα.
Οίκος Μελισσηνών-Νοβέλ
Ιωάννης Μελισσηνός (1274-1285;)
Ο Ιωάννης Μελισσηνός ανέλαβε τη διοίκηση της τοπαρχίας της Δημητριάδας στην πιο κρίσιμη καμπή της ιστορίας της περιοχής. Διότι η πόλη στις αρχές του 1275 και στην περίοδο των ετών 1283-1284 αποτέλεσε το θέατρο πολεμικών αναμετρήσεων που έλαβαν χώρα, την πρώτη φορά στην θαλάσσια ευρύτερη περιοχή που εκτείνονταν μπροστά στο νότιο λιμάνι της (1275) και τη δεύτερη στο θαλάσσιο χερσαίο χώρο των τειχών της (1283).
Ελληνοαμερικανικός Σαν Φρανσίσκο
Μόνιμος πρωταθλητής
Εκτός από το τοπικό επίπεδο κατέκτησε πέντε φορές το Κύπελλο της Καλιφόρνιας και υπό την καθοδήγηση του γερμανού Lothar Osiander πήρε δυο φορές το Κύπελλο ΗΠΑ, που είναι η αρχαιότερη παναμερικανική ποδοσφαιρική διοργάνωση. Άλλη μια φορά ήταν φιναλίστ.
Οίκος Μελισσηνών-Νοβέλ
Ιωάννης Μελισσηνός (1274-1285;)
Δεν είναι γνωστές πολλές λεπτομέρειες για την περίοδο που διαφέντευε τη Δημητριάδα ο Ιωάννης Μελισσηνός, γιατί n περίοδος εκείνη ήταν από τις πιο ταραγμένες της βυζαντινής περιόδου, με συνεχείς ανακατατάξεις στον ευρύτερο θεσσαλικό χώρο. Ο Ιωάννης Μελισσηνός πρέπει να παραιτήθηκε ή να πέθανε γύρω στο έτος 1285 και τον διαδέχθηκε ο γιος του, Γαβριήλ.
Ελληνοαμερικανικός Σαν Φρανσίσκο
Μόνιμος πρωταθλητής
Ως κυπελλούχος ΗΠΑ έλαβε μέρος στο Κύπελλο Πρωταθλητριών Β.Κ. Αμερικής (CONCACAF Champions' Cup) το 1986.
Πηγές
Oι τίτλοι των ελληνοαμερικανικών ποδοσφαιρικών ομάδων
Οίκος Μελισσηνών-Νοβέλ
Εμφάνιση των Καταλανών στη Θεσσαλία
Η αρχή του Γαβριήλ συμπίπτει με την εμφάνιση στις θεσσαλικές περιοχές των Αλμογαβάρων της Καταλανικής Κομπανίας, περί το έτος 1309, που με ορμητήρια την Όσσα και τον Όλυμπο ενεργούν καταδρομές στις πεδινές περιοχές. Ο Γαβριήλ Μελισσηνός, κρατώντας αυστηρή ουδετερότητα και έχοντας φιλικές σχέσεις με τους Καταλανούς, κατάφερε να αποφύγει επιδρομές των τελευταίων στα εδάφη της επικράτειάς του στο θεσσαλικό χώρο και Μαγνησία. Γύρω στα 1310 πεθαίνει ο Γαβριήλ και στην τοπαρχία της Δημητριάδας και της ευρύτερης Θεσσαλίας τον διαδέχεται ο γιος του Στέφανος, γνωστός ως Στέφανος Μελισσηνός - Γαβριηλόπουλος (γιος του Γαβριήλ).
Ελληνοαμερικανικός Σαν Φρανσίσκο
Πηγές
Κατηγορία:Ελληνικοί αθλητικοί σύλλογοι Η.Π.Α. Κατηγορία:Αθλητικοί σύλλογοι Η.Π.Α. Κατηγορία:Ιδρύσεις αθλητικών συλλόγων το 1949 Κατηγορία:Σαν Φρανσίσκο Κατηγορία:Ποδοσφαιρικές ομάδες ΗΠΑ Κατηγορία:Ιδρύσεις ποδοσφαιρικών ομάδων το 1949
Οίκος Μελισσηνών-Νοβέλ
Στέφανος Μελισσηνός Γαβριηλόπουλος (1310-1331)
Ο Στέφανοs Μελισσηνός - Γαβριηλόπουλος είναι ο πέμπτοs κληρονομικός άρχοντας της Δημητριάδας. Η αρχή του Στεφάνου συμπίπτει με την πλήρη επικράτηση των Καταλανών, ύστερα από τη νίκη τους στην μάχη του Αλμυρού (15-3-1311) και την κατάλυση από αυ­τούς του φράγκικου (βουργουνδικού) Δουκάτου των Αθηνών.
Γάμος της αδελφής του Στέφανου, Άννας με τον πρωτοστράτορα των Καταλανών Odo de Novelles
Ο Στέφανος Μελισσηνός διείδε τον κίνδυνο των Καταλανών και σύνηψε σχέσεις ιδιαίτερης φιλίας μ' αυτούς, παντρεύοντας μάλιστα και την αδελφή του Άννα Μελισσηνή - Γαβριηλοπουλίνα με τον Odo de Novelles, γενικό βικάριο ή πρωτοστράτορα (αρχιστράτηγο) της Καταλανικής Κομπανίας, στον οποίο έδωσε προίκα ολόκληρη την τοπαρχία της Δημητριάδας, στην οποία περιλαμβάνονταν το Πήλιο και τα πολίσματα των Λεχωνίων και του Καστρίου (Castrum Del Castri Et De Liconia ). Ο γάμος αυτός πρέπει να έγινε μεταξύ των ετών 1316-1320. Με τον Στέφανο Μελισσηνό - Γαβριηλόπουλο έχουν ασχοληθεί πολλοί ερευνητές και το όνομά του είναι άρρηκτα συνδεδεμένο με το θεσσαλικό μεσαίωνα των αρχών του ΙΔ' αιώνα.
Δημιουργία του ελληνοκαταλανικού Οίκου Μελισσηνών - Νοβέλ
Από το γάμο του Odo de Novelles και της Άννας γεννήθηκε ένας γιος, ο Armegolio Μελισσηνός - Νοβέλ, που κληρονόμησε τις κτήσεις του πατέρα του στο κληρονομικό φέουδο των Μελισσηνών στη Δημητριάδα και την ευρύτερη περιοχή της.
Armegolio Μελισσηνός-Νοβέλ (1340-1365)
Πρώτος ελληνοκαταλανός άρχοντας της Δημητριάδας και έκτος στη σειρά διαδοχής του οίκου των Μελισσηνών τοπαρχών. Υπήρξε ο επιφανέστερος Καταλανός άρχοντας στην εποχή του, που ποτέ δεν ξέχασε τη βυζαντινή αριστοκρατική καταγωγή του, αν και καθολικός στο δόγμα. Προστάτευσε τους ελληνικούς ορθοδόξους πληθυσμούς και εκτός τοπαρχίας, τιμώντας έτσι τη βυζαντινή (από τον κλάδο της μητέρας του) καταγωγή του. Από τα αρχεία του Αραγωνικού Στέμματος έχουμε την ιστορική μαρτυρία ότι ο Armegolio Μελισσηνός-Νοβέλ, εκτός από την τοπαρχία της Δημητριάδας (Κομητεία), ήταν κύριος του Σιδεροκάστρου (Καστρί των Δελφών), του Λυκοστόμου και του Castel Estanyol (παραλίμνιο, Καστρί Αγιάς ). Διατηρούσε δε μέχρι το θάνατό του (1365) και το αξίωμα (κληρονομικό από τον πατέρα του) του αρχιστράτηγου της Καταλανικής Εταιρείας. Την ίδια περίοδο n θεσσαλική ενδοχώρα κατακλύζεται από Αλβανούς και Σέρβους έποικους, οι οποίοι δημιουργούν πολλά προβλήματα στους γηγενείς ελληνικούς πληθυσμούς. Την ίδια περίοδο ακμάζει ιδιαίτερα και ο μοναχισμός στην περιοχή των Μετεώρων. Στις αρχές του 1364 ο Armegolio Μελισσηνός - Νοβέλ ήρθε σε ρήξη με τον γενικό βικάριο του καταλανικού Δουκάτου των Αθηνών-­Θηβών, Ματθαίο Μονκάδα, n οποία τελικά τον οδήγησε και σε σύγκρουση με τον επικυρίαρχο του καταλανικού δουκάτου, βασιλιά της Σικελίας, Φρειδερίκο Γ΄. Ο Armegolio πέθανε περί το 1365.
Misili ή Messilino De Novel
Τελευταίος ελληνοκαταλανός άρχοντας Δημητριάδας στην περίοδο της καταλανοκρατίας στην Ελλάδα (1311-1390). Τα κατάστιχα (Registres) των καταλανικών αρχείων αναφέρουν τον Misili ή Messilini De Novel ως κόμη De Mitra et de Liconia (Δημητριάδος και Λεχωνίων). Την ίδια περίοδο έχουμε πληροφορίες ότι τα Λεχώνια ήταν n έδρα Καταλανού βαρόνου που υπάγονταν στον κόμη της Δnμnτριάδαs ως λίζιος (υποτελής). Η περίοδος των ετών 1365-1381 σηματοδοτείται από την ανοικτή έριδα του Misili ή Messilini De Novel της Δημητριάδας και του Καταλανού άρχοντα Andrea De Bernardo Caval, που θέλησε χωρίς επιτυχία, να διεκδικήσει δικαιώματα στο φέουδο της Δημητριάδας. Την περίοδο εκείνη ο ελληνοκαταλανός άρχοντας της Δημητριάδας, που ήταν γνωστή ως Mitra και ο ελληνοκαταλανός φεουδάρχης της ως Conte De Mitra, κατείχε το δεύτερο φεουδαλικό αξίωμα στηv ιεραρχία των ευγενών του καταλανικού Δουκάτου των Αθηνών και των Θηβών μετά τον καταλανό κόμητα των Σαλώνων και λογιζόταν ο πρώτος κατά φεουδαλική τάξη άρχοντας μεταξύ των ευγενών τιτλούχων του καταλανικού δουκάτου. Την ίδια περίοδο ο ελληνοκαταλανός τελευταίος κόμητας της Δημητριάδας λογιζόταν και ισχυρότερος ευγενής του καταλανικού δουκάτου των Αθηνών - Θηβών. Οι πηγές της περιόδου εκείνης αναφέρουν ότι, περί το τέλος του ΙΔ' αιώνα ο Conte MessiIi De Novel είχε στρατολογήσει από το εσωτερικό της Θεσσαλίας ολόκληρο σώμα Αλβανών ιππέων, που ο αριθμός τους ανερχόταν στον τεράστιο, για τα δεδομένα της εποχής εκείνης, αριθμό των 1500 έφιππων μαχητών.
Επιδρομή των Ναβαρραίων (1380)
Η πιο πάνω στρατιωτική δύναμη του ελληνοκαταλανού άρχοντα της Δημητριάδας, υπήρξε αποφασιστική για την απόκρουση της επιδρομής των Ναβαρραίων, που, την ίδια περίοδο (1380), είχαν προσπαθήσει να καταλύσουν την αρχή του καταλανικού δουκάτου των Αθηνών - Θηβών πριν στραφούν προς την Πελοπόννησο. Για την μεγάλη αυτή συνδρομή του ελληνοκαταλανού κόμητα της Δημητριάδας στην απόκρουση της επιδρομής αυτής, ο τότε επικυρίαρχος του καταλανικού δουκάτου των Αθηνών - Θηβών, βασιλιάς Πέτρος Δ' της Αραγωνίας (1377-­1387), απένειμε το έτος 1381 στον Messili De Novel το τιμητικό προνόμιο και αξίωμα να κρατάει τη μεγάλη βασιλική σημαία του στέμματος της Αραγωνίας. Τα αρχεία του στέμματος της Αραγωνίας, αναγράφουν την τιμητική αυτή διάκριση για τον ελληνοκαταλανό κόμη της Δημητριάδας του έτους 1381, ως εξής:«... Le comte de Mitra qui pot haver md homens a cabal albane se e aquest porta la bandere de la nostra reyal magestal perque es natural vassal... ».
Κατάλυση του καταλανικού Δουκάτου των Αθηνών
Μετά την κατάλυση του καταλανικού δουκάτου των Αθηνών - Θηβών από τον Φλωρεντινό Νέριο Ατσαγιόλι και την κατάληψη και του τελευταίου φρουρίου των Νέων Πατρών (1390), δεν υπάρχει ιστορική πληροφορία για τους Καταλανούς στην Ελλάδα. Η σιωπή των πηγών για τους Καταλανούς επισφραγίζεται με την εμφάνιση των Τούρκων και τη μεγάλη αναταραχή που προκλήθηκε στο θεσσαλικό χώρο στην περίοδο των ετών 1390-1423 (οριστική κατάκτηση Θεσσαλίας) Η σιωπή αυτή των πηγών δεν μας επιτρέπει εξαγάγουμε ασφαλή συμπεράσματα για την τύχη των τελευταίων ελληνοκαταλανών αρχόντων της Δημητριάδας στα τελευταία χρόνια που προηγήθηκαν της τουρκικής κατακτήσεως της Θεσσαλίας. Δεν γνωρίζουμε συνεπώς εάν παρέμειναν και μετά το 1390 στο φέουδο της Δημητριάδας. Θεωρούμε όμως πιθανή την εκδοχή ο οίκος vα κρατήθηκε στο φέουδο μέχρι το 1397 ή ίσως ακόμα και μέχρι το 1423, περίοδο που ο Μουράτ Β΄ καταλάμβανε οριστικά τη Θεσσαλία.
Φούτμπολ Ασοσιέισον Τσάλεντζ Τρόφι
Το FA Trophy (πλήρης τίτλος: Football Association Challenge Trophy: Τρόπαιο της Ποδοσφαιρικής Ομοσπονδίας) είναι μια ποδοσφαιρική διοργάνωση κυπέλλου, την οποία διοργανώνει η ποδοσφαιρική ομοσπονδία της Αγγλίας (the F.A.) και αφορά σε ημιεπαγγελματικές ομάδες, που αγωνίζονται στις κατηγορίες (επίπεδα) 5η ως 8η στην ιεραρχία του αγγλικού ποδοσφαιρικού συστήματος.
Δηλαδή το τρόπαιο διεκδικούν οι ομάδες των δύο κατηγοριών (5o-6o επίπεδο) της Κόνφερενς (Conference): National Conference (5ο επίπεδο των εθνικών κατηγοριών), Conference North (6ο επίπεδο - νότιος όμιλος), Conference South (6ο επίπεδο - βόρειος όμιλος) και των δυο κατηγοριών (7ο-8ο επίπεδο) της Σάουθερν Λιγκ (Southern League), της Ίσθμιαν Λιγκ (Isthmian League) και της Νόρθερν Πρέμιερ Λιγκ (Northern Premier League). Οι ομάδες των ακόμα χαμηλότερων κατηγοριών αγωνίζονται σε μια άλλη διοργάνωση κυπέλλου, την FA Vase.
Ιστορικά στοιχεία
Το FA Trophy δημιουργήθηκε το 1969 από την αγγλική ποδοσφαιρική ομοσπονδία για τις ημιεπαγγελματικές ομάδες. Αρχικά διεξαγόταν παράλληλα με το Κύπελλο Ερασιτεχνών (FA Amateur Cup), το οποίο υπήρχε από το 1894. Τελικά το 1974 καταργήθηκε το Κύπελλο Ερασιτεχνών. Οι ανώτερες σε κατηγορία ομάδες εντάχθηκαν στο FA Trophy ενώ για τις κατώτερες δημιουργήθηκε το FA Vase.
Αξιοσημείωτα
Ως το 2008 τις περισσότερες κατακτήσεις στο FA Trophy έχουν με τρία κύπελλα: η Σκάρμπορο (1973, 1976, 1977), η Τέλφορντ Γιουνάιτεντ (1971, 1983, 1989) και η Γουόκινγκ (1994, 1995, 1997).
Ο προπονητής Μαρκ Στίμσον πέτυχε το ρεκόρ των τριών συνεχών τίτλων (2005, 2006, 2007), δυο με την Γκρέις και έναν με τη Στιβενέιτζ. Όμως, ο πιο επιτυχημένος τεχνικός στην μέχρι τώρα ιστορία του τροπαίου θεωρείται ο Τζεφ Τσαπλ που κέρδισε 5 τρόπαια σε 7 σεζόν με δύο συλλόγους, τη Γουόκινγκ και την Κινγκστόνιαν
Το 1970 η Μάκλσφιλντ Τάουν και το 1972 η Στάφορντ Ρέιντζερς κατάφεραν να κάνουν το νταμπλ, δηλαδή κατέκτησαν το F.A. Trophy και το πρωτάθλημα της Νόρθερν Πρέμιερ Λιγκ. Το 1985 η Γουιλντστόουν έγινε η πρώτη ομάδα που κατάφερε το νταμπλ στην Κόνφερενς.
Από τις κυπελλούχους του F.A. Trophy οκτώ έχουν προαχθεί κατά καιρούς στις επαγγελματικές κατηγορίες (επίπεδα 1 ως 4) τη αγγλικής Λίγκας. Είναι οι: Σκάρμπορο, Μάκλσφιλντ Τάουν, Κιντερμίνστερ, Κόλτσεστερ, Γουίκομπ, Τσέλτενχαμ, Γιόβιλ και Μόρκαμπ.
Το έπαθλο που απονέμεται στο νικητή είναι πολύ παλιό. Είχε προσφερθεί ως δώρο στην αγγλική ομοσπονδία το 1905 από τον Έρνεστ Κόχρεϊν, με σκοπό να δίνεται στο νικητή ενός διεθνούς τουρνουά ανάμεσα στις εθνικές ομάδες της Αγγλίας, των ΗΠΑ και του Καναδά ώστε να διαδοθεί το ποδόσφαιρο στη Βόρειο Αμερική. Όμως, η διοργάνωση αυτή ουδέποτε πραγματοποιήθηκε.
Εξωτερικές συδέσεις
FA Trophy at the FA website
Κατηγορία:Κύπελλα ποδοσφαίρου Αγγλίας Κατηγορία:Ποδοσφαιρικές διοργανώσεις Αγγλίας
Σιλανοδιόλη
Η σιλανοδιόλη ή διυδροξυσιλάνιο (αγγλικά: silanediol) είναι ανόργανη χημική ένωση, που περιέχει πυρίτιο, υδρογόνο και οξυγόνο, με μοριακό τύπο SiH4O2, αν και συνήθως παριστάνεται πιο αναλυτικά με τον ημισυντακτικό τύπο SiH2(OH)2. Είναι το πυριτιούχο ανάλογο της μεθανοδιόλης. Εκτός από τη «μητρική» σιλανοδιόλη, ο όρος επεκτείνεται και σε μια ευρύτερη ομάδα ανόργανων και οργανικών «θυγατρικών» ενώσεων, που περιέχουν πυρίτιο και δύο (2) ομάδες υδροξυλίου άμεσα ενωμένες με άτομο πυριτίου.
Δομή
Η μοριακή δομή της δισιλανόλης ομοιάζει γεωμετρικά με αυτήν της μεθανοδιόλης. Ωστόσο οι δεσμοί Si-Η είναι πολωμένοι κατά την έννοια Siδ+-Hδ-, γιατί το πυρίτιο έχει μικρότερη ηλεκτραρνητικότητα (1,90 κατά Pauling) και από τον άνθρακα (2,55 κατά Paouling) και από το υδρογόνο (2,20 κατά Pauling). Επίσης, η διαφορά ηλεκτραρνητικότητας μεταξύ πυριτίου και οξυγόνου (3,44 κατά Pauling) είναι πολύ μεγαλύτερη από την αντίστοιχη άνθρακα - οξυγόνου. Το γεγονός αυτό δίνει μεγάλο ποσοστό ετεροπολικότητας (44,6%) στο δεσμό Si-Ο, δηλαδή έχουμε σε μεγάλο ποσοστό μια ένωση της μορφής [SiH3]+OH-.
Σύστημα ποδοσφαιρικών πρωταθλημάτων Αγγλίας
Οι Κατηγορίες του αγγλικού ποδοσφαίρου, δηλαδή η ιεραρχική δομή με την οποία μετέχουν οι αγγλικές ομάδες (και ορισμένες ομάδες από την Ουαλία και το Γκέρνσεϊ για ιστορικούς λόγους) στα εθνικά και τοπικά πρωταθλήματα, περιλαμβάνουν ένα σύστημα επιπέδων, τα οποία συνδέονται μεταξύ τους με κανόνες προβιβασμού-υποβιβασμού από την κορυφή μέχρι τη βάση.